Μάχη του Μαραθώνα

Η **Μάχη του Μαραθώνα** (αρχαία ελληνικά **'), που διεξήχθη τον Αύγουστο ή τον Σεπτέμβριο του 490 π.Χ, αποτελεί σύγκρουση μεταξύ των Ελλήνων (Αθηναίοι και Πλαταιείς) και των Περσών κατά την [[Πρώτη περσική εισβολή στην Ελλάδα|πρώτη εισβολή των Περσών στην μητροπολιτική Ελλάδα]].

Μετά την αποτυχία της [[Ιωνική Επανάσταση|Ιωνικής Επανάστασης]], ο [[Δαρείος Α' της Περσίας|Δαρείος]] συγκέντρωσε μεγάλη δύναμη για να εκδικηθεί την [[Αρχαία Αθήνα|Αθήνα]] και την [[Ερέτρια]], οι οποίες είχαν βοηθήσει τους [[Ίωνες]], κατά την [[Ιωνική Επανάσταση]]. Το 492 π.Χ, έστειλε δύναμη, υπό την ηγεσία του [[Μαρδόνιος|Μαρδόνιου]] αλλά ο περσικός στόλος καταστράφηκε από τρικυμία παραπλέοντας τον [[Χερσόνησος του Άθω|Άθω]]. Τελικά το 490 π.Χ., υπό τη διοίκηση του [[Δάτης|Δάτη]] και του [[Αρταφέρνης ο νεότερος|Αρταφέρνη]], ο περσικός στρατός κατέλαβε τις [[Κυκλάδες]], κατέστρεψε την Ερέτρια και στρατοπέδευσε στον [[Μαραθώνας|Μαραθώνα]], όπου τους αντιμετώπισε δύναμη Αθηναίων και [[Πλαταιές|Πλαταιέων]]. Η μάχη έληξε με αποφασιστική νίκη των Ελλήνων - που οφειλόταν στην στρατιωτική ιδιοφυΐα του [[Μιλτιάδης|Μιλτιάδη]] - και οι Πέρσες αναγκάσθηκαν να φύγουν στην Ασία. 

Η μάχη του Μαραθώνα έδειξε στους Έλληνες ότι μπορούσαν να νικήσουν τους Πέρσες. Κατά τους σύγχρονους ιστορικούς και μελετητές, αποτελεί μια από τις σημαντικότερες στιγμές, στην ιστορία της ανθρωπότητας.

==Πηγές==



Κύρια πηγή για τους Περσικούς πολέμους αποτελεί ο Έλληνας ιστορικός [[Ηρόδοτος]] ο οποίος έγραψε το έργο ''Ιστορίαι'' γύρω στα 440-430 π.Χ, προσπαθώντας να ανακαλύψει τις πραγματικές αιτίες των Περσικών πολέμων. Το έργο ολοκληρώθηκε το 450 π.Χ. Η μέθοδος του Ηρόδοτου αποτελούσε καινοτομία και σύμφωνα με μερικούς ιστορικούς, ο Ηρόδοτος έχει εφεύρει την ιστορία που ξέρουμε. Ο [[Θουκυδίδης]] είχε αμφισβητήσει το έργο του Ηροδότου, καθώς η προσωπική άποψη του τελευταίου εμφανιζόταν συχνά στο έργο του. Ο [[Πλούταρχος]], στο έργο ''Περί της Ηροδότου κακοήθειας'' (αν όντως το έγραψε αυτός), κατηγορεί τον Ηρόδοτο. Την περίοδο της [[Αναγέννηση]]ς, παρά το γεγονός ότι οι άνθρωποι συνέχιζαν να διαβάζουν το έργο του Ηροδότου, ο ιστορικός είχε κακή φήμη. Παρ' όλ' αυτά, τα αρχαιολογικά ευρήματα επιβεβαίωσαν τα γραφόμενα του Ηροδότου και αποκατέστησαν τη φήμη και την αξιοπιστία του, ειδικά ως προς τα γεγονότα που εξέτασε αυτοπροσώπως. Οι σύγχρονοι ιστορικοί θεωρούν το έργο του αξιόπιστο, αλλά έχουν αμφιβολίες για τους αριθμούς των νεκρών και τις ημερομηνίες των μαχών..

Πηγές για τη μάχη αποτελούν επίσης οι [[Πλάτων]], [[Λυσίας]], [[Παυσανίας]], [[Πλούταρχος]] καθώς και ο Ρωμαίος [[Κορνήλιος Νέπως]].

==Υπόβαθρο==



[[Αρχείο:Map Greco-Persian Wars-el.svg|thumb|336x336px|right|Χάρτης του ελληνικού κόσμου την περίοδο της μάχης]]

Οι ρίζες της εχθρότητας Ελλήνων και Περσών βρίσκονται στην [[Ιωνική Επανάσταση|Ιωνική Επανάστασ]]<nowiki/>η. Η Ιωνική Επανάσταση απείλησε τη σταθερότητα της [[Αχαιμενιδική Αυτοκρατορία|Περσικής Αυτοκρατορίας]], γι' αυτό και ο Δαρείος ορκίστηκε να τιμωρήσει τις ελληνικές πόλεις που συμμετείχαν σε αυτή, όπως η Αθήνα και η Ερέτρια οι οποίες είχαν αποστείλει στους επαναστάτες βοήθεια από είκοσι τριήρεις και πέντε τριήρεις αντίστοιχα. 

[[Αρχείο:Darius-Vase.jpg|thumb|337x337px|left|Ο Δαρείος Α' της Περσίας, όπως τον φαντάστηκε ένας Έλληνας ζωγράφος (4ος αιώνας π.Χ.)]]

Η Ιωνική Επανάσταση έληξε με νίκη του περσικού στόλου το 493 π.Χ και αργότερα ο Δαρείος επέκτεινε την αυτοκρατορία του στο Ανατολικό Αιγαίο και στην [[Προποντίδα]]. Το 492 π.Χ, καθώς η Ιωνική Επανάσταση είχε λήξει, ο Δαρείος έστειλε στρατό, υπό την ηγεσία του [[Μαρδόνιος|Μαρδονίου]], ο οποίος ανέκτησε τη [[Θράκη]] και ανάγκασε τους Μακεδόνες να συμμαχήσουν με την Περσία. Τελικά, όμως, ο περσικός στόλος καταστράφηκε λόγω θύελλας έξω από τη [[Χερσόνησος του Άθω|χερσόνησο του Άθω]].

Μετά από δύο έτη, ο Δαρείος - που είχε συμβούλους στην αυλή του τους εξόριστους από την Αθήνα [[Πεισιστρατίδες]] και τον επίσης εξόριστο βασιλιά της Σπάρτης [[Δημάρατος της Σπάρτης|Δημάρατο]] - έστειλε στρατό στην Ελλάδα, υπό την ηγεσία του [[Αρταφέρνης ο νεότερος|Αρταφέρνη]] (γιο του σατράπη των Σαρδέων) και του [[Δάτης|Δάτη]] (Μήδου ναύαρχου), με διαταγές να καταλάβουν τις Κυκλάδες, να τιμωρήσουν τη Νάξο για την αντίσταση κατά των Περσών (πριν την Ιωνική Επανάσταση) και να τιμωρήσουν τις πόλεις της Αθήνας και της Ερέτριας. Αφού κατέλαβαν το Αιγαίο, οι Πέρσες επιτέθηκαν στην Ερέτρια. Παρά την [[Πολιορκία της Ερέτριας|αντίστασή]] της, ο Εύφορβος ο Αλκιμάχου και ο Φίλαγρος ο Κυνέου άνοιξαν τις πύλες της πόλης στους Πέρσες, οι οποίοι την κατέστρεψαν και έστειλαν πολλούς αιχμάλωτους στην Περσία. Τότε, οι Πέρσες κινήθηκαν προς την Αθήνα.

== Πριν την μάχη ==

[[Αρχείο:BeachedShipsMarathon.jpg|thumb|411x411px|right|Αναπαράσταση αγκυροβολημένων πλοίων κατά τη μάχη του Μαραθώνα]]

=== Στρατηγική και τακτική ===
Οι Πέρσες, αφού πέρασαν την Αττική, στρατοπέδευσαν στον Μαραθώνα (40 χιλιόμετρα από την Αθήνα) μετά από συμβουλή του Ιππία. Αρχηγός της αθηναϊκής δύναμης ήταν ο [[Μιλτιάδης]], ο οποίος ήξερε καλά τις περσικές τακτικές, γι' αυτό και οι Αθηναίοι αποφάσισαν να κλείσουν τις δύο εξόδους των στενών του Μαραθώνα. Ταυτόχρονα, ο [[Φειδιππίδης]], κήρυκας και δρομέας από την Αθήνα, στάλθηκε στη Σπάρτη για να ζητήσει βοήθεια, αλλά οι Σπαρτιάτες, επικαλούμενοι θρησκευτικούς λόγους, απάντησαν ότι θα στείλουν στρατό μετά την πανσέληνο. Μόνο χίλιοι οπλίτες από τις [[Πλαταιές]] έφθασαν στον Μαραθώνα για να βοηθήσουν τους Αθηναίους.

Ακόμα και αν οι Αθηναίοι συγκέντρωναν όλους τους διαθέσιμους οπλίτες στο Μαραθώνα, η αριθμητική υπεροχή των Περσών θα ήταν τουλάχιστον δύο προς ένα. Επιπλέον, αν τους συγκέντρωναν όλους στο Μαραθώνα, οι Πέρσες θα μπορούσαν να επιτεθούν στην Αθήνα χωρίς να συναντήσουν αντίσταση και μια πιθανή ήττα στον Μαραθώνα θα σήμαινε την καταστροφή της Αθήνας, καθώς δεν θα είχε στρατό για να αμυνθεί. Γι' αυτό οι Αθηναίοι αποφάσισαν να κλείσουν τις δύο εξόδους των στενών, όπου μπορούσαν να περιμένουν τους Σπαρτιάτες - αυτό θα δυσκόλευε τους Πέρσες να επιτεθούν στην Αθήνα.

Για πέντε ημέρες, οι δύο στρατοί δεν αποφάσιζαν να επιτεθούν ο ένας στον άλλο. Τα πλευρά των Αθηναίων, όπως δηλώνει ο Κορνήλιος Νέπως, ήταν καλά προστατευμένα από τους ψηλούς λόφους. Κατά τον Τομ Χόλλαντ, αυτό εξυπηρετούσε τη στρατηγική των Αθηναίων, οι οποίοι περίμεναν την άφιξη των Σπαρτιατών. Οι Αθηναίοι είχαν στη διοίκηση τους δέκα στρατηγούς, ένα από κάθε φυλή - πολέμαρχος ήταν ο [[Καλλίμαχος (πολέμαρχος)|Καλλίμαχος ο Αφιδναίος]]. Ο Ηρόδοτος γράφει ότι κάθε ημέρα διοικούσε ένας στρατηγός - γι' αυτό, ο Μιλτιάδης αποφάσισε να επιτεθεί την ημέρα, κατά την οποία διοικητής του στρατού θα ήταν ο ίδιος. Κατά τους σύγχρονους ιστορικούς, οι Αθηναίοι θα διακινδύνευαν πολλά αν επιτίθεντο πριν την άφιξη των Σπαρτιατών.

Ούτε οι Πέρσες ούτε οι Έλληνες ήθελαν να διακινδυνεύσουν μάχη. Παρ' ολ' αυτά, παραμένει άγνωστη η αιτία που οδήγησε τους Αθηναίους να επιτεθούν. Σύμφωνα με μια εκδοχή, οι Αθηναίοι είχαν μάθει από τους Ίωνες ότι οι Πέρσες απομάκρυναν τον ιππικό τους - αυτό αναφέρεται στο λεξικό «Σούδα»:

<blockquote>Δάτιδος ἐμβαλόντος εἰς τὴν Ἀττικὴν τοὺς Ἴωνας φασιν, ἀναχωρήσαντος αὐτοῦ, ἀνελθόντας ἐπἰ τὰ δένδρα σημαίνειν τοῖς Ἀθηναίοις ὡς εἶεν χωρὶς οἱ ἱππεῖς, καὶ Μιλτιάδην συνιέντα τὴν ἀναχώρησιν αὐτῶν συμβαλεῖν οὕτως καὶ νικῆσαι, ὅθεν καὶ τῆν παροιμίαν λεχθῆναι ἐπὶ τῶν τὴν τάξιν διαλυόντων</blockquote>

Υπήρξαν πολλές παραλλαγές της θεωρίας αυτής, αλλά σύμφωνα με ιστορικούς, το περσικό ιππικό είχε μεταφερθεί στα πλοία, έτσι ώστε να επιτεθεί στην Αθήνα όσο το πεζικό θα αντιμετώπιζε τους Αθηναίους στον Μαραθώνα - αυτή η παραλλαγή βασίζεται στην αναφορά του Ηροδότου, ότι το περσικό πεζικό έπλευσε γύρω από το Σούνιο για να επιτεθεί στην Αθήνα. Κατά τον Λάζενμπι, οι Πέρσες βάδισαν για να επιτεθούν στους Αθηναίους, κάτι που οδήγησε στην αρχή της μάχης - αργότερα όμως, βλέποντας τους Πέρσες να προωθούνται, οι Αθηναίοι αποφάσισαν να τους επιτεθούν. Δεν είναι σαφές ποια από τις δύο θεωρίες είναι η ορθότερη, παρ'όλα αυτά είναι αποδεκτή κάποια δραστηριότητα των Περσών κατά την πέμπτη μέρα.

Οι Πέρσες είχαν κυρίως ελαφρύ πεζικό, το οποίο δεν μπορούσε να αντεπεξέλθει σε μετωπική επίθεση (όπως αποδείχθηκε στις [[Μάχη των Θερμοπυλών|Θερμοπύλες]] (480 π.Χ.) και στις [[Μάχη των Πλαταιών|Πλαταιές]] (479 π.Χ.)) - γι' αυτό οι Πέρσες ήταν διστακτικοί και απρόθυμοι να επιτεθούν. Η στατική αμυντική θέση, κατά τον Λάζενμπι, είχε λίγη λογική για τους Έλληνες, καθώς οι οπλίτες ήταν περισσότερο δυνατοί σε μάχη σώμα με σώμα. Αν η απουσία του περσικού ιππικού οδήγησε σε αθηναϊκή επίθεση, σημαίνει ότι ένα μειονέκτημα για τους Αθηναίους (η πλαγιοκόπηση από το περσικό ιππικό) μετατρέπονταν σε κύριο πλεονέκτημα - αλλά είναι πιθανό ότι οι Πέρσες επιτέθηκαν, γι' αυτό και οι Αθηναίοι αντέδρασαν. 

Κατά μια άλλη εκδοχή, ίσως οι Πέρσες επιτέθηκαν επειδή έμαθαν (ή υποψιάστηκαν) για πιθανές ενισχύσεις από τη Σπάρτη - είτε κατάλαβαν ότι δεν μπορούσαν να μείνουν για πολύ ακόμη στον Μαραθώνα.

=== Ημερομηνία της μάχης ===

Έγιναν πολλές προσπάθειες για να βρεθεί η ακριβής ημερομηνία της μάχης. Κατά τους ιστορικούς, ο Ηρόδοτος χρονολογεί τα γεγονότα με το [[ηλιοσεληνιακό ημερολόγιο]] (συνδυασμός του [[ηλιακό ημερολόγιο|ηλιακού]] και του [[σεληνιακό ημερολόγιο|σεληνιακού ημερολογίου]]). Κατά τον Philipp August Böckh, η μάχη διεξήχθη στις 12 Σεπτεμβρίου (κατά το [[Ιουλιανό ημερολόγιο]]). Παρ' ολ' αυτά, φαίνεται ότι η κάθε ελληνική πόλη-κράτος είχε το δικό της ημερολόγιο - η ημερομηνία της μάχης εξαρτάται επίσης από την ημερομηνία που γιόρταζαν οι Σπαρτιάτες τα [[Κάρνεια]]. Θεωρείται πιθανό το γεγονός ότι το ημερολόγιο των Σπαρτιατών βρισκόταν κατά ένα μήνα πίσω από το αθηναϊκό, άρα η μάχη (κατά το σπαρτιατικό ημερολόγιο) διεξήχθη στις 12 Αυγούστου.

== Δυνάμεις ==
=== Αθηναίοι ===

[[Αρχείο:Greek Phalanx.jpg|right|thumb|410x410px|Ελληνική φάλαγγα]]

Ο Ηρόδοτος δεν αναφέρεται στο μέγεθος του αθηναϊκού στρατού - από την άλλη, ο [[Κορνήλιος Νέπως]], ο [[Παυσανίας]] και ο [[Πλούταρχος]] δηλώνουν ότι οι Αθηναίοι διέθεταν 9.000 οπλίτες (και άλλους χίλιους από τις Πλαταιές), αν και ο Ιουστίνος αναφέρει ότι στη μάχη συμμετείχαν 10.000 Αθηναίοι και 1.000 Πλαταιείς, αριθμοί που συγκρίνονται με αυτούς που δίνει ο Ηρόδοτος για τη [[μάχη των Πλαταιών]]. Ο Παυσανίας περιγράφει επίσης μνημείο προς τιμή των δούλων οι οποίοι απελευθερώθηκαν λόγω της συνεισφοράς τους στον Μαραθώνα Γενικά, αυτοί οι αριθμοί είναι αποδεκτοί σήμερα.

[[Αρχείο:Archers frieze Darius palace Louvre AOD487.jpg|thumb|348x348px|Το περσικό πεζικό (πιθανόν οι Αθάνατοι), τοιχογραφία του παλατιού του Δαρείου στα [[Σούσα]]]]

=== Πέρσες ===

Κατά τον Ηρόδοτο, ο περσικός στόλος είχε 600 τριήρεις - δεν αναφέρει ωστόσο το μέγεθος του περσικού στρατού, αν και γράφει ότι ήταν πολύ καλά προετοιμασμένος. Ο [[Σιμωνίδης ο Κείος]] γράφει ότι οι Πέρσες διέθεταν 200.000 στρατιώτες - ο [[Κορνήλιος Νέπως]] γράφει ότι οι Πέρσες είχαν 200.000 άνδρες πεζικό και 10.000 άνδρες ιππικό (από αυτούς σχεδόν οι μισοί πολέμησαν στον Μαραθώνα, ενώ οι υπόλοιποι στάλθηκαν στο Σούνιο). Ο Πλούταρχος και ο Παυσανίας αναφέρουν, όπως και το λεξικό «Σούδα», ότι οι Πέρσες είχαν 300.000 στρατιώτες. Ο [[Πλάτωνας]] και ο [[Λυσίας]] αναφέρουν ότι οι Πέρσες είχαν 500.000 στρατιώτες - ο Ιουστίνος δηλώνει ότι οι Πέρσες διέθεταν 600.000 άνδρες. Κατά τους σύγχρονους ιστορικούς, οι Πέρσες διέθεταν από είκοσι με εκατό χιλιάδες άνδρες πεζικό και χίλιους ιππείς.

== Μάχη ==



Η απόσταση μεταξύ των δύο στρατών ήταν λιγότερη από οκτώ στάδια (ή 1.5 χιλιόμετρα). Στο κέντρο της αθηναϊκής παράταξης βρίσκονταν στρατιώτες της [[Λεοντίς (φυλή)|Λεοντίδας φυλής]] (με αρχηγό τον [[Θεμιστοκλής|Θεμιστοκλή]]) και της [[Αντιοχίς (φυλή)|Αντιοχίδας φυλής]] (με αρχηγό τον [[Αριστείδης|Αριστείδη]]), οι οποίοι ήταν παραταγμένοι στις τάξεις των τεσσάρων, ενώ στα πλευρά βρίσκονταν οι υπόλοιπες φυλές και οι Πλαταιείς, οι οποίοι ήταν παραταγμένοι στις τάξεις των οκτώ.. Η μεγάλη συμβολή του Μιλτιάδη στη νίκη αυτή ήταν ότι ενίσχυσε τις πτέρυγες της αθηναϊκής παράταξης εις βάρος του κέντρου της, πράγμα που επέτρεψε την περικύκλωση της περσικής παράταξης.

Οι Αθηναίοι επιτέθηκαν και έφτασαν κοντά στις περσικές γραμμές - ο Ηρόδοτος αναφέρει ότι οι Αθηναίοι ήταν οι πρώτοι Έλληνες που άντεξαν τους Μήδους, το όνομα των οποίων προκαλούσε τρόμο (''Ἀθηναῖοι δὲ ἐπείτε ἀθρόοι προσέμιξαν τοῖσι βαρβάροισι, ἐμάχοντο ἀξίως λόγου. πρῶτοι μὲν γὰρ Ἑλλήνων πάντων τῶν ἡμεῖς ἴδμεν δρόμῳ ἐς πολεμίους ἐχρήσαντο, πρῶτοι δὲ ἀνέσχοντο ἐσθῆτά τε Μηδικὴν ὁρέοντες καὶ τοὺς ἄνδρας ταύτην ἐσθημένους· τέως δὲ ἦν τοῖσι Ἕλλησι καὶ τὸ οὔνομα τὸ Μήδων φόβος ἀκοῦσαι'').

Οι αθηναϊκές πτέρυγες κατέστρεψαν τις περσικές γραμμές και περικύκλωσαν το ισχυρό κέντρο των Περσών - η μάχη έληξε με υποχώρηση του κέντρου των Περσών στα πλοία. Αρκετοί Πέρσες σκοτώθηκαν στους βάλτους, την ύπαρξη των οποίων αγνοούσαν. Οι Αθηναίοι επιτέθηκαν στα περσικά πλοία και κατάφεραν να καταστρέψουν επτά απ' αυτά. Ο Ηρόδοτος αναφέρεται στον [[Κυναίγειρος|Κυναίγειρο]], αδερφό του [[Αισχύλος|Αισχύλου]], ο οποίος προσπάθησε να τραβήξει μια περσική τριήρη, αλλά οι Πέρσες του έκοψαν το χέρι, με αποτέλεσμα να πεθάνει.

Κατά τον Ηρόδοτο, οι Πέρσες έχασαν 6.400 άνδρες στο πεδίο της μάχης, ενώ παραμένει άγνωστος ο αριθμός των νεκρών κατά την υποχώρηση. Στη μάχη σκοτώθηκαν 192 Αθηναίοι και 11 Πλαταιείς - σ' αυτή τη μάχη σκοτώθηκαν επίσης ο πολέμαρχος Καλλίμαχος και ο στρατηγός Στησίλεως ο Θρασύλεω.

==Επινίκια==

[[Αρχείο:Hill where the Athenians were buried after the Battle of Marathon.jpg|thumb|387x387px|Τύμβος των Μαραθωνομάχων]]

Οι Αθηναίοι αποφάσισαν να θάψουν τους νεκρούς του Μαραθώνα κοντά στο πεδίο της μάχης. Στον τάφο των Αθηναίων, ο Σιμωνίδης έγραψε το παρακάτω επίγραμμα:

:''Ἑλλήνων προμαχοῦντες Ἀθηναῖοι Μαραθῶνι,''
:''χρυσοφόρων Μήδων ἐστόρεσαν δύναμιν'' 

:''Αμυνόμενοι υπέρ των Ελλήνων οι Αθηναίοι στον Μαραθώνα,''
:''κατέστρεψαν τη δύναμη των χρυσοντυμένων Περσών''

Σήμερα στην περιοχή της μάχης υπάρχει ο Τύμβος των Μαραθωνομάχων. Στη βίλλα του [[Ηρώδης ο Αττικός|Ηρώδη του Αττικού]] στην Κυνουρία, ρωμαϊκής εποχής, έχει βρεθεί ενεπίγραφη στήλη με ονόματα πεσόντων κατά τη μάχη. Το στοιχείο αυτό, σε συνδυασμό με τη σύσταση του τύμβου του Μαραθώνα, στον οποίο έχει ανευρεθεί υλικό και από μεταγενέστερες εποχές, καθώς και με την ανεύρεση πορτραίτου του Ηρώδη κοντά στον τύμβο, έχει οδηγήσει τον αρχαιολόγο Γ. Σπυρόπουλο στο συμπέρασμα πως ο τύμβος είναι δημιούργημα του ίδιου του Ηρώδη. Συγκεκριμένα, φαίνεται να επιβεβαιώνεται η μαρτυρία του Ηροδότου πως οι πεσόντες Αθηναίοι τάφηκαν σε ιδιαίτερους τάφους με στήλες όπου αναγράφονταν τα ονόματά τους κατά φυλές. Αργότερα ο Ηρώδης, του οποίου η οικογένεια καταγόταν από τον Μαραθώνα, προχώρησε σε ανάπλαση του χώρου δημιουργώντας τον τύμβο και μεταφέροντας τις στήλες στην έπαυλή του στην Κυνουρία, ως εκδήλωση προγονολατρείας. 

Στην περιοχή Βρανά έχει ανασκαφεί μερικώς και δεύτερος ταφικός τύμβος με 11 ταφές ανδρών, χρονολογούμενος στις αρχές του 5ου αι. π.Χ. Μερικοί ταυτίζουν αυτόν τον τύμβο με τον Τύμβο των Πλαταιέων, ωστόσο αυτή η υπόθεση δεν μπορεί να επιβεβαιωθεί.

Το χάλκινο κράνος του Μιλτιάδη, το οποίο φορούσε ο Αθηναίος στρατηγός κατά τη διάρκεια της μάχης, το  αφιέρωσε ο ίδιος στο ιερό του Δία στην [[Ολυμπία]] προκειμένουν να ευχαριστήσει τον θεό για τη νίκη. Το κράνος βρίσκεται σήμερα στο [[Αρχαιολογικό Μουσείο Ολυμπίας]].

==Αποτελέσματα==



[[Αρχείο:Phidippides.jpg|αριστερά|μικρογραφία|344x344px]]
Μετά τη μάχη, ο περσικός στόλος έπλευσε γύρω από το Σούνιο για να επιτεθεί στην Αθήνα - οι Αθηναίοι, καθώς κατάλαβαν ότι η πόλη τους βρισκόταν υπό απειλή, βάδισαν όσο πιο γρήγορα μπορούσαν στην Αθήνα. Οι Αθηναίοι κατάφεραν να φθάσουν νωρίτερα απ' ό,τι οι Πέρσες, με αποτέλεσμα οι τελευταίοι να υποχωρήσουν. Ο Ηρόδοτος αναφέρεται στη συμμαχία των Περσών και των Αλκμεωνιδών - οι τελευταίοι είχαν δώσει σήμα μετά τη μάχη. Αργότερα, στο πεδίο της μάχης έφτασαν οι Σπαρτιάτες - βλέποντας τα πτώματα των Περσών αναγνώρισαν τη μεγάλη νίκη των Αθηναίων.

Ο Δαρείος άρχισε να συγκεντρώνει μεγάλο στρατό για να επιτεθεί ξανά στην Ελλάδα, αλλά τα σχέδια του αναβλήθηκαν λόγω της εξέγερσης στην Αίγυπτο. Πέθανε σε λίγο και στον θρόνο ανέβηκε ο γιος του Ξέρξης Α'. Ο Ξέρξης ανακατέλαβε την Αίγυπτο και άρχισε ξανά τις προετοιμασίες για εισβολή στην Ελλάδα. Η [[Δεύτερη περσική εισβολή στην Ελλάδα|δεύτερη επίθεση των Περσών]] ξεκίνησε το 480 π.Χ, με επιτυχίες στις Θερμοπύλες και στο [[ναυμαχία του Αρτεμισίου|Αρτεμίσιο]], αλλά οι Έλληνες πέτυχαν νίκες στη [[Ναυμαχία της Σαλαμίνας|Σαλαμίνα]], στις Πλαταιές και στη [[μάχη της Μυκάλης|Μυκάλη]] και ανάγκασαν τους Πέρσες να υποχωρήσουν.


==Σημασία==

[[Αρχείο:ROM-CorinthianHelmetAndSkull-BattleOfMarathon.png|thumb|492x492px|Κορινθιακό κράνος και κρανίο που ανήκουν σε Αθηναίο στρατιώτη ο οποίος πολέμησε στον Μαραθώνα. Βασιλικό Μουσείο Οντάριο, [[Τορόντο]].]]

Η μάχη του Μαραθώνα  αποδείχθηκε πολύ σημαντική για τους Έλληνες. Η μάχη ήταν καθοριστική στιγμή στην ιστορία της αθηναϊκής δημοκρατίας, καθώς έδειξε τι μπορούσαν να πετύχουν με ενότητα και αυτοπεποίθηση - κατά τους σύγχρονους ιστορικούς, «η νίκη των Αθηναίων στον Μαραθώνα έδωσε στους Έλληνες την ευκαιρία να επιζήσουν για τρεις αιώνες, όποτε και ανάπτυξαν αξιόλογο πολιτισμό, στη βάση του οποίου υπάρχει ο δυτικός πολιτισμός». Ο Τζων Στιούαρτ Μιλ έχει δηλώσει ότι «η μάχη του Μαραθώνα, ως γεγονός στη βρετανική ιστορία, είναι πιο σημαντική από τη [[Μάχη του Χέιστινγκς|μάχη του Χάστινγκς]]» και ο Edward Shepherd Creasy συμπεριλαμβάνει τη μάχη του Μαραθώνα στο έργο ''The Fifteen Decisive Battles of the World: from Marathon to Waterloo'' (''Οι Δεκαπέντε πιο Αποφασιστικές Μάχες του Κόσμου: από τον Μαραθώνα στο Βατερλώ'').

Φαίνεται ότι ο Αθηναίος τραγικός ποιητής [[Αισχύλος]] θεωρούσε ότι η συμμετοχή του στον Μαραθώνα ήταν το πιο σημαντικό γεγονός στη ζωή του  -ανώτερο κι από την ''Ορέστεια'' και τους ''Πέρσες'' του- δεδομένου ότι έγραψε το παρακάτω επίγραμμα:

:**'
:**'
:**'
:**'

:Αυτός ο τάφος στην καρποφόρα [[Γέλα]] τον Αθηναίο Αισχύλο του Ευφορίωνα σκεπάζει. Για την ξακουστή παλληκαριά του το άλσος του Μαραθώνα θα πει, και οι μακρομάλληδες Μήδοι, που καλά την ξέρουν.

Όσον αφορά τον στρατιωτικό τομέα, το μεγαλύτερο μάθημα για τους Έλληνες ήταν η δύναμη των οπλιτών - αυτοί θα έπαιζαν μεγάλο ρόλο και στις εμφύλιες συρράξεις των Ελλήνων. Παρ' ολ' αυτά, ο σχηματισμός φάλαγγας ήταν ευάλωτος στο ιππικό, αλλά καθώς στον Μαραθώνα το περσικό ιππικό έλειπε, η φάλλαγα αποδείχθηκε θανατηφόρο όπλο.

== Κληρονομιά ==
=== Θρύλοι για τη μάχη ===

[[Αρχείο:Pan satyre della Valle.jpg|thumb|left|441x441px|Άγαλμα του Πανός στο Μουσείο Καπιτολίνι, στη [[Ρώμη]]]]

Ένας από τους μεγαλύτερους θρύλους της μάχης αποτελεί η πορεία του Φειδιππίδη από την Αθήνα στη Σπάρτη. Κατά τη διάρκειας της πορείας, ο δρομέας πέτυχε στον δρόμο του τον θεό [[Πάνας|Πάνα]] - ο θεός τον ρώτησε γιατί οι Αθηναίοι δεν τον τιμούσαν. Ο δρομέας απάντησε ότι οι Αθηναίοι θα τον τιμούσαν απ' εδώ και πέρα. Ο Πάνας είχε προκαλέσει πανικό στους Πέρσες κατά τη διάρκειας της μάχης - προς τιμή αυτού, οι Αθηναίοι έφτιαξαν ένα τέμενος στα βόρεια της Ακρόπολης.

Μετά τη νίκη, η γιορτή της Αγροτέρας [[Άρτεμις|Αρτέμιδος]] πήρε νέα μορφή - πριν τη μάχη, οι Αθηναίοι ορκίστηκαν να θυσιάζουν ένα αριθμό αιγών ίσο με τον αριθμό των νεκρών Περσών. Αλλά, λόγω του μεγάλου αριθμού νεκρών Περσών, οι Αθηναίοι αποφάσισαν να προσφέρουν πενήντα αίγες κάθε χρόνο - ο Ξενοφών αναφέρει ότι, ενενήντα χρόνια μετά τη μάχη, αυτή η παράδοση συνεχίζονταν. Κατά τον Πλούταρχο, οι Αθηναίοι είχαν δει το φάντασμα του [[Θησέας|Θησέα]], το οποίο τους οδήγησε κατά των Περσών - η σκηνή απεικονίζεται στην τοιχογραφία της [[Ποικίλη Στοά|Ποικίλης Στοάς]]. Ο Παυσανίας επίσης γράφει:



Κατά τον [[Κλαύδιος Αιλιανός|Κλαύδιο Αιλιανό]], ένας οπλίτης έφερε τον σκύλο του στο στρατόπεδο και ο σκύλος επιτέθηκε, μαζί με τον κύριό του, στους Πέρσες. Αυτή η σκηνή απεικονίζεται στην τοιχογραφία της Ποικιλής Στοάς.

=== Αθήνα-Σπάρτη ===

[[Αρχείο:1896 Olympic marathon.jpg|thumb|right|374x374px|Μαραθώνιος στους Ολυμπιακούς Αγώνες του 1896]]

Κατά τον Ηρόδοτο, ο Φειδιππίδης έτρεξε την απόσταση των 219 περίπου χιλιομέτρων από την Αθήνα μέχρι τη Σπάρτη, μέσα σε μία ημέρα. Μετά τη μάχη, το αθηναϊκό στράτευμα επέστρεψε εσπευσμένα στην Αθήνα και πρόλαβε να φτάσει στο Φάληρο πριν την άφιξη των περσικών πλοίων. Στη θέα του αθηναϊκού στρατού ο περσικός στόλος δεν επιχείρησε απόβαση και απέπλευσε για την Ασία. Σύμφωνα με την παράδοση, ο Φειδιππίδης έτρεξε στην Αθήνα μετά τη μάχη, φώναξε τη λέξη «» (Νικήσαμε!) και ξεψύχησε, κάτι που όμως δεν αναφέρεται από τον Ηρόδοτο. Αυτή η ιστορία συναντάται για πρώτη φορά στο έργο ''Στη δόξα της Αθήνας'' (1ος αιώνας) του Πλουτάρχου, το οποίο αποτελείται από αποσπάσματα του χαμένου έργου του [[Ηρακλείδης ο Ποντικός|Ηρακλείδη του Ποντικού]] - εκεί ο δρομέας αναφέρεται ως [[Θέρσιππος]] και [[Ευκλής]]. Μεταγενέστερα, ο [[Λουκιανός]] (2ος αιώνας) δηλώνει ότι ο δρομέας ονομαζόταν Φιλιππίδης και όχι Φειδιππίδης.


=== Επέτειος ===

Στις 8 Δεκεμβρίου 2010, κατά την 2500η επέτειο της μάχης του Μαραθώνα, η [[Βουλή των Αντιπροσώπων (ΗΠΑ)|Βουλή των Αντιπροσώπων]] των [[ΗΠΑ]] δήλωσε ότι η μάχη αποτελεί ένα από τα πιο σημαντικά γεγονότα στην ιστορία της ανθρωπότητας.

== Αρχαιολογικό Μουσείο Μαραθώνα ==


== Παραπομπές ==
<references />

== Πηγές ==
=== Αρχαίες πηγές ===

* [[Ηρόδοτος]], ''[[s:Ιστορίαι (Ηροδότου)|Ιστορίαι]]''
* [[Θουκυδίδης]], ''[[s:Ιστορία του Πελοποννησιακού Πολέμου|Ιστορία του Πελοποννησιακού Πολέμου]]''
* [[Διόδωρος Σικελιώτης]], ''[[s:Ιστορική Βιβλιοθήκη|Βιβλιοθήκη Ιστορική]]''
* [[Λυσίας]], ''[[s:Επιτάφιος|Επιτάφιος]]''
* [[Πλάτωνας]], ''[[s:Μενέξενος|Μενέξενος]]''
* [[Ξενοφών]], ''[[s:Κύρου Ανάβασις|Κύρου Ανάβασις]]''
* [[Αριστοτέλης]], ''[[s:Αθηναίων Πολιτεία|Αθηναίων Πολιτεία]]''
* [[Αριστοφάνης]], ''[[s:Ιππείς|Ιππείς]]''
* [[Κορνήλιος Νέπως]], ''Περί επιφανών ανδρών'' (''[http://www.tertullian.org/fathers/nepos.htm#Miltiades Μιλτιάδης]'')
* [[Πλούταρχος]], ''[[s:Βίοι Παράλληλοι|Βίοι Παράλληλοι]]'' (''[[s:Βίοι Παράλληλοι/Αριστείδης|Αριστείδης]]'', ''[[s:Βίοι Παράλληλοι/Θεμιστοκλής|Θεμιστοκής]]'', ''[[s:Βίοι Παράλληλοι/Θησεύς|Θησεύς]]''), ''Περί της Ηροδότου κακοήθειας''
* [[Λουκιανός]], **'
* Παυσανίας, *[[s:Ελλάδος περιήγησις|Ελλάδος περιήγησις]]*
* Κλαύδιος Αιλιανός, **' και **'
* Ιουστίνος, *Επιτομή της Φιλλιπικής Ιστορίας του Πομπηίου Τρόγου*
*Κτησίας, Περσικά (από την επιτομή του Φώτιου)
* Σούδας, *[[Σούδα (λεξικό)|Λεξικό της Σούδας]]*

### Σύγχρονες πηγές

* 
* 
* Lazenby, JF. *The Defence of Greece 490–479 BC.* Aris & Phillips Ltd., 1993 (ISBN 0-85668-591-7)
* Lloyd, Alan. *Marathon:The Crucial Battle That Created Western Democracy*. Souvenir Press, 2004. (ISBN 0-285-63688-X)
* Davis, Paul. *100 Decisive Battles*. Oxford University Press, 1999. ISBN 1-57607-075-1
* Powell J., Blakeley D.W., Powell, T. *Biographical Dictionary of Literary Influences: The Nineteenth Century, 1800–1914*.  Greenwood Publishing Group, 2001. ISBN 978-0-313-30422-4
* Fuller, J.F.C.  A Military History of the Western World. Funk & Wagnalls, 1954.
* Fehling, D. *Herodotus and His "Sources": Citation, Invention, and Narrative Art*. Translated by J.G. Howie. Leeds: Francis Cairns, 1989.
* 
* *Anthologiae Graecae Appendix*, vol. 3, *Epigramma sepulcrale*
* D.W. Olson *et al.*, "The Moon and the Marathon" , *Sky & Telescope* Sep. 2004
* 

## Εξωτερικοί σύνδεσμοι

* Livius, Battle of Marathon  by Jona Lendering
* "Battle of Marathon", Chapt. I of *Fifteen Decisive Battles of the World from Marathon to Waterloo* according to Εdward Shepherd Creasy, 1851 
* Battle of Marathon by e-marathon.gr

Μαραθώνας
Μαραθώνας
Μαραθώνας
Μαραθώνας
Μαραθώνας
490 π.Χ.